钦定古今图书集成/明伦汇编/官常典/第495卷 > 李澄
## 钦定古今图书集成/明伦汇编/官常典/第495卷 > 李澄

按《唐书》本传：“澄，辽东襄平人，隋蒲山公宽之远胄，以
勇票隶江淮都统李垣府为偏将，又从永平节度李
勉军。勉帅汴，表澄滑州刺史。李希烈陷汴，勉走，澄以
城降贼，希烈以为尚书令，节度永平军。兴元元年，澄
遣卢融间道奉表诣行在。德宗嘉之，署帛诏内蜜丸，
授澄刑部尚书、汴滑节度使。澄未即宣，乃先勒训士”
马，希烈疑，以养子六百戍之。贼急攻宁陵，邀澄至石
柱。澄密令焚营为惊遁者，养子辈果乘以剽掠，澄尽
斩之以告，希烈不能诘。贼遣将翟崇晖率精兵寇陈
州，未还，汴军寡，澄度不能制。已又中官薛盈珍持节
至，封澄武威郡王，赐实封，乃燔贼旗节自归。希烈既
失澄而崇晖复败，繇是奔汝南。澄引兵将取汴，屯其
北门不敢进。及刘洽师屯东门，贼将田怀珍纳之。比
澄入，洽已保子城矣，澄乃舍浚仪。两军士日争忿，未
能安。会郑州贼将孙液送款于澄，澄遣子清驰赴。先
是，河阳李芃使偏将雍希颢攻郑，数残剽，液拒之。及
纳清，希颢大怒，急攻郑。清助守，杀河阳兵数千，希颢
焚阳武去，澄遂如郑。诏授清检校太子宾客，易名克
宁。贞元初，迁澄检校尚书左仆射、义成军节度使。二
年卒，年五十四，赠司空。澄始封陇西公，后乃进王爵，
每上章，必叠署二封，士大夫笑其野。澄之丧，克宁閟
不发。阅旬日，欲自领事，其行军司马马铉不许，克宁
杀之，墨《绖加》《卒婴》城，将为乱。刘洽以兵屯境上，遣使
谕止，遂自戢，然道闭者半月。诏以贾耽代镇，克宁乃
护丧归，悉索府中财，夜出军士从剽之殆尽。澄柩至
京，犹赐“克宁庄一区、钱千缗、粟麦数千石”云。